S-3217/2023

Mál þetta, sem dómtekið var 20. september sl., er höfðað með ákæru, útgefinni af lögreglustjóranum á höfuðborgarsvæðinu 15. maí 2023, á hendur S-kk-þgf H-kk-þgf, kt. [...], [...], [...], fyrir eftirtalin umferðarlagabrot með því að hafa:

I.

Laugardaginn 30. júlí 2022 ekið bifreiðinni [...]óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 135 ng/ml, tetrahýdrókannabínól 6,2 ng/ml, díazepam 170 ng/ml, klónazepam 22 ng/ml, morfín 25 ng/ml, nítrazepam 47 ng/ml og nordíazepam 36 ng/ml) um Skeiða- og Hrunamannaveg í Hrunamannahreppi, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

II.

Miðvikudaginn 3. ágúst 2022 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 80 ng/ml, tetrahýdrókannabínól 16 ng/ml, alprazólam 7,6 ng/ml, brómazepam 84 ng/ml, klónazepam 29 ng/ml og nítrazepam 26 ng/ml) um Suðurfell við Orkuna í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

III.

Fimmtudaginn 2. febrúar 2023 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 110 ng/ml, tetrahýdrókannabínól 5,8 ng/ml, metýlfenidat 32 ng/ml, brómazepam 135 ng/ml og klónazepam 39 ng/ml) um Vesturlandsveg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

IV.

Föstudaginn 17. febrúar 2023 ekið bifreiðinni [...] sviptur ökurétti, óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist tetrahýdrókannabínól 5,6 ng/ml, alprazólam 24 ng/ml og klónazepam 45 ng/ml) um Vesturlandsveg við Vínlandsleið í Reykjavík, þar sem lögregla stöðvaði aksturinn, og neitað að veita munnvatnssýni á drugwipe fíkniefnapróf að kröfu lögreglu og þannig neitað að veita atbeina sinn við rannsókn málsins.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr., 3. mgr. 52. gr. og 1. mgr. 58. gr., sbr. 1. mgr. 94. og 1. mgr. 95. gr. umferðarlaga nr. 77/2019.

V.

Þriðjudaginn 7. mars 2023 ekið bifreiðinni [...]sviptur ökurétti, óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 175 ng/ml, tetrahýdrókannabínól 5,6 ng/ml, MDMA 360 ng/ml, alprazólam 30 ng/ml og klónazepam 49 ng/ml) um Hringbraut við Grænukinn í Reykjavík, þar sem lögregla stöðvaði aksturinn, og neitað að veita munnvatnssýni á drugwipe fíkniefnapróf að kröfu lögreglu og þannig neitað að veita atbeina sinn við rannsókn málsins.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr., 3. mgr. 52. gr. og 1. mgr. 58. gr., sbr. 1. mgr. 94. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 10. maí 2023, var ákærða gert að greiða fésekt að fjárhæð 200.000 vegna aksturs undir áhrifum ávana- og fíkniefna með dómi Héraðsdóms Reykjavíkur [...] 2022. Að öðru leyti hefur sakarferill ákærða ekki þýðingu við ákvörðun refsingar í máli þessu.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 2.300.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 64 daga.

Með vísan til lagaákvæða í ákæru er ákærði sviptur ökurétti í 5 árfrá 2. ágúst 2024 að telja.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 180.792 krónur að meðtöldum virðisaukaskatti, og 1.231.289 krónur í annan sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknafulltrúi.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf H-kk-nf, greiði 2.300.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 6 4 daga.

Ákærði er sviptur ökurétti í 5 árfrá 2. ágúst 2024 að telja.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 180.792 krónur að meðtöldum virðisaukaskatti, og 1.231.289 krónur í annan sakarkostnað.

K-kvk-nf R-kvk-nf G-kvk-nf